

2

					PATVIRTINTA
Jonavos rajono savivaldybės administracijos Užusalių seniūno 
2014 m. kovo 10 d. įsakymu Nr. V-


UŽUSALIŲ SENIŪNIJOS
ORGANIZATORIAUS VISUOMENEI NAUDINGAI VEIKLAI 
PAREIGYBĖS APRAŠYMAS


I. BENDROSIOS NUOSTATOS

1. Visuomenei naudingos veiklos organizatorius (toliau – Organizatorius) organizuoja visuomenei naudingą veiklą, pasitelkdami seniūnijos įmones, įstaigas, organizacijas, nevyriausybines organizacijas bei seniūnaičius nustatyta tvarka kviesdami Atlikėjus visuomenei naudingai veiklai. 
2. Organizatorius parengia visus dokumentus pagal Jonavos rajono savivaldybės tarybos patvirtinto Gyventojų telkimo visuomenei naudingai veiklai atlikti tvarkos aprašo nuostatas.
3. Organizatorių skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį seniūnas.
4. Organizatoriaus pareigoms priimamas asmuo turintis ne žemesnį kaip vidurinį išsilavinimą.
5. Organizatorius privalo:
5.1.  išmanyti dokumentų rengimo ir įforminimo taisykles;
5.2.  mokėti valdyti, kaupti, sisteminti, apibendrinti informaciją, savarankiškai planuoti ir organizuoti savo darbinę veiklą; 
5.3.  mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.
6. Organizatorius, telkdamas visuomenei naudingai veiklai atlikti vadovaujasi Lietuvos Respublikos piniginės socialinės paramos nepasiturintiems gyventojams įstatymu, Socialinės apsaugos ir darbo ministro įsakymais, Jonavos rajono savivaldybės tarybos sprendimais, kitais teisės aktais, šiuo pareigybės aprašymu.


II. PAREIGOS 

7. Organizatorius privalo administruoti visuomenei naudingą veiklą:
7.1. sudaryti su Atlikėjais rašytines sutartis, jas registruoti;
7.2.  sudaryti ir tvirtinti visuomenei naudingos veiklos pasitelkimo grafikus;
7.3.  pildyti visuomenei naudingos veiklos apskaitos žurnalą;
7.4.  užpildyti pranešimus apie asmenis, neatvykusius sudaryti sutarties ir (ar) atlikti visuomenei naudingos veiklos ir pateikti rajono savivaldybės Socialinės paramos skyriaus specialistui iki einamojo mėnesio 25 dienos;
7.5. pagal pateiktą socialinių pašalpų gavėjų sąrašą organizuoti buities ir gyvenimo sąlygų patikrinimą ir surašyti buities ir gyvenimo sąlygų patikrinimo aktus, juos registruoti;
7.6. iki einamojo mėnesio 20 dienos pateikti buities ir gyvenimo sąlygų patikrinimo aktus seniūnijos socialinės paramos koordinavimo komisijai, dalyvauti šios komisijos darbe.
8. Vykdyti kitus seniūno pavedimus, susijusius su visuomenei naudingos veiklos organizavimu.
9. Išduoti kelionės lapus, apskaičiuoti kuro sunaudojimą pagal kelionės lapų duomenis;
10. Nesant seniūno pavaduotojui, pavaduoja jį tvarkant gyvenamosios vietos deklaravimo ir gyvenamosios vietos neturinčių asmenų apskaitą.
11. [bookmark: _GoBack]Organizatorius, gavęs seniūno nurodymus, nepradeda jų vykdyti, jei su tuo susijusios operacijos prieštarauja įstatymams, ir apie tai informuoja seniūną ar komunalinio ūkio viršininką raštu. Tokiu atveju visa atsakomybė už neteisėtos operacijos atlikimą tenka seniūnui.



III. TEISĖS

12. Organizatorius turi teisę:
12.1.  gauti dokumentaciją bei informaciją reikalingą darbui;
12.2.  dalyvauti pasitarimuose darbo klausimais, teikti pasiūlymus darbų kokybei gerinti;
12.3.  reikalauti, kad būtų vykdomos visos darbo sutartyje numatytos sąlygos.
13.   Kelti kvalifikaciją kursuose, seminaruose.   

IV. ATSAKOMYBĖ 

14. Organizatorius atsako už:
14.1.  Lietuvos Respublikos įstatymų, Vyriausybės nutarimų, kitų norminių aktų, seniūno įsakymų vykdymą;
14.2.  Darbo tvarkos, Darbuotojų saugos ir sveikatos, Gaisrinės saugos, Civilinės saugos instrukcijose nustatytų reikalavimų laikymąsi.

__________________________



Susipažinau: 

______________________
(parašas)  

___________________________
(vardas, pavardė)                             

_______________________
(data) 







